**Ce mai barbă are moşul**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce mai barbă are moşul,

Lungă până la pământ.

Şi mustăţi, sprâncene, plete –

Toate ca zăpada sunt.

Copilaşii îl aşteaptă

Anu-ntreg, cu nerăbdare.

Moşulică ia cu sine

Un sac uite-aşa de mare!

Vine rar şi atunci când vine

Nu ne ceartă niciodată.

O să vină şi acum

Daruri multe să ne-mpartă.

E un moş cum nu se poate

Altul să găseşti mai bun.

Voi îl ştiţi, copii, cu toţii,

Moşul este Moş Crăciun!